mk en de es ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru id ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru mk mk en mk mk mk mk mk mk mk mk hbs_cyr mk mk mk hbs_cyr ru ru mk mk mk en hbs_cyr zh hbs_cyr es mk mk id mk mk
Театарската претстава „Чудесна терапија“ вечерва на Охридско лето - Охридско лето
Пријатели на Охридско лето 2022
Театарската претстава „Чудесна терапија“ вечерва на Охридско лето
Во рамките на драмската програма, вечерва на Охридско лето е театарската претстава „Чудесна терапија“ од Даниел Глатауер во изведба на актерите на Драмски театар, Скопје. Режисер на претставата е Димче Николовски. Почетокот е во 21 часот во Предворјето на црквата Св Софија. Претставата не е наменета за лица под 12 годишна возраст
Големината на една интимна врска меѓу двајца, се мери преку одговорот на прашањето: Дали успева да постои и надвор од љубовта?
Животот е генератор на пречки кои ја носат врската во неочекувани насоки и проблеми. Начинот на кој се справуваме со нив, може да ја зацврсне, а може и потполно да ја уништи. Во ваквите моменти, комуникацијата е единственото ненасилно и ефикасно оружје што го поседуваме.
Комуникацијата е универзална способност на секој човек.  Но, дали знаеме вистински да комуницираме? Се чини едноставно, но во врска, сакале или не, се’ станува комплицирано. Понекогаш и до бескрај. Разговорот знае да прерасне во кавга, кавгата во конфликт, а конфликтот во војна. А проблемот, наместо да биде решен, да роди нов, поголем проблем.
Зошто е важно да разговараме? Како да разговараме за вистински да ни помогне?
Оваа претстава се занимава со потребата од чиста и искрена комуникација како предуслов за една среќна врска. При тоа, безусловно е свесна дека во комуникациската еволуција, човештвото има уште многу етапи што треба да ги совлада.
Димче Николовски е роден на 24 октомври 1978 година во Битола. По завршувањето Гимназија во родниот град се одлучува да стане машински инженер, неуспешно. Неопределен во младоста помеѓу наука и уметност, на крај се одлучува за театарска режија. Магистрира режија во класата на проф. Здравко Митков во НАТФИЗ „Крсто Сарафоф“ Софија. Автор е на романот „Игра во недоглед“ и на драмскиот текст „Грофот“. Моментално вработен во Драмски театар. Некои од претставите кои ги има режирано се: „Чудесна терапија“ од Даниел Глатауер во Драмски театар, „Грета од Фауст“ од Луц Хибнер во Битолски театар, „Мечка“ од А. П. Чехов во Театар Комедија, „Снежана и седумте џуџиња“ од Александра Бошковска во Драмски и други.
Јоана: Маја Вељковиќ Пановска
Автор на песна: Давид Матевски
PrevПретходноБлескав настап на врвната пијанистка Наталија Трул на „Охридско лето“
СледноРахмањинов и Мусоргски прозвучија совршено преку изведбата на уметниците Гримпас и ЛазаридисNext
Copyright © 2022 НУ ОХРИДСКО ЛЕТО Oхрид | Developed by: Unet
+389 (0)46 262 304 | contact@ohridskoleto.com.mk | Ул. Партизанска бр.4, 6000 Охрид, Македонија
+389 (0)46 262 304 | contact@ohridskoleto.com.mk |
Ул. Партизанска бр.4, 6000 Охрид, Македонија
Политика за користење на колачиња (cookies)
Политика за користење на колачиња (cookies)